Darnah
Store norske leksikon,Geografi,Verdens geografi,Afrika,Libyas geografi
Darnah er en by i Libya, hovedstad i distriktet Darnah, i den historiske provinsen Kyrenaika, ved Middelhavet, 290 kilometer nordøst for Benghazi. Byen har 78 782 innbyggere (2017). Darnah har en vakker beliggenhet mellom Middelhavet og fjellene Jabal al Akhdar. Den nyere delen er bygd rundt den gamle delen av byen.
Handel med sitrusfrukter, bananer og oliven er en viktig næringsvirksomhet. I Darnah er det også noe lettindustri. Det er en marinebase i havneområdet. 27 kilometer sørøst for byen er flybasen Martuiba. Historie Under USAs aksjon mot «røverstatene» i 1805 ble Darnah besatt av amerikanerne. Byen ble befestet av italienerne i 1911–1912 og var en del av Italia fra 1939. Darnah ble usatt for store ødeleggelser under andre verdenskrig og ble okkupert av britene i 1942. Les mer i Store norske leksikon Libyas geografi Libyas historie